Die Ou Pastorie | LekkeSlaap
Die Ou Pastorie bied verblyf in 'n opgeknapte, bekoorlike sandsteengebou in die tuin van die ou pastorie van die NG Kerk in Fouriesburg in die Vrystaat. In vervloë dae was die kothuis destyds die stalle vir die predikant se perde.
Die Ou Stal is 'n oopplan-kothuis en is ideaal vir 'n paartjie met 2 klein kinders en dit het 'n dubbelbed in die hoofslaapkamer, 2 enkelbeddens in die leefarea, 'n toegeruste kombuisie en 'n stortkamer. 'n TV met plaaslike kanale word voorsien. Gaste kan gerus gebruik maak van die groot tuin met braaigeriewe en buitesitplek.
Net oorkant die grasperk van Die Stal is die Stoepkamer. Dit is 'n gerieflike kamer met 'n koningingrootte-bed. Die Stoepkamer was eens 'n kantoor vir die dominee van die NG Kerk. Dit het 'n aparte ingang op die veranda wat reg rondom die huisie loop en berguitsigte bied. Die eenheid het ook 'n en suite-stort, tee- en koffiemaakgeriewe en 'n yskas. Gaste het toegang tot die braai-area buite. Elektriese komberse en verwarmers word voorsien. Daar is 'n TV met die volle DStv-pakket. Let wel dat dit nie selfsorg is nie.
Die Voorkamer is die derde eenheid en is in die hoofhuis. Dit het 'n aparte ingang, 'n veranda en 'n vol badkamer. Daar is 'n tussenkamer vir 1 of 2 kinders of familielede. Dit is 'n tradisionele kamer met hoë plafonne. Daar is nie 'n kombuisnie maar wel 'n yskas, mikrogolfoond, ketel en tee- en koffiemaakgeriewe.
Die Ou Pastorie is net 'n kort entjie se stap van die dorp af, waar daar restaurante en kroeë is. Die Lesotho-grens is net 10 minute se ry ver en die dorpie Ficksburg is net 48 km ver en dis die tuiste van die jaarlikse kersiefees wat gehou word in November. Die kersiefees is die fees wat al die langste aan die gang is in Suid-Afrika. Meiringskloof Natuurpark is na aan ons en daar kan jy perdry, swem, voetslaan, bergfietsry, vierwielmotorfietsry en fietsry. Die dorpie Fouriesburg word omring deur die Maluti-berge en is 'n tipiese Oos-Vrystaatse dorpie met sy golwende heuwels en wyd oop vlaktes. Dit is net 'n paar kilometer van die bekoorlike dorpie Clarens af, net buite die Golden Gate Nasionale Park.